
**REPUBLIKA E KOSOVËS**

REPUBLIC OF KOSOVO / REPUBLIKA KOSOVA

**KOMUNA E SHTIMES**

MUNICIPALITY OF SHTIME/ OPSTINA STIMLJE

**Zyra e Kryetarit të Komunës**

/Kancelarija presednika opstine/mayor’s office

Zyra për Informim/ Information Office/ Kancelarija za Informisanje

**Procesverbal nga mbledhja e IV e Këshillit Komunal për Siguri në Bashkësi (KKSB), e mbajtur më 19 shtator 2023, në ora 10:00, në sallën e Kuvendit**

Në mbledhje kanë marrë pjesë: Nënkryetari i Komunës, Faruk Beqa, Drejtori i Drejtorisë së Shërbimeve Publike, Bardhyl Rushiti, Komandanti i Stacionit Policor në Shtime, Haxhi Behluli, Kryetari i K.B.I-së, Skender Baftiu, Xhavit Bungu (kryetari i Këshillit të Prindërve), Reshat Gashi (ZBGJ), Muhadin Halili (EVSB), Skender Dauti (ZE), Donjeta Qorrolli (ZI) dhe Lulzim Sahiti (ZI).

Nënkryetari i Komunës z.Beqa merr fjalën dhe falenderon të pranishmit që sot janë prezent në këtë mbledhje dhe prezanton pikat e rendit të ditës:

1. **Siguria e përgjithshme në komunën e Shtimes;**
2. **Informatë nga Drejtoria e Shërbimeve Publike;**
3. **Të ndryshme.**

**1.Siguria e përgjithshme në komunën e Shtimes**

**Haxhi Behluli:** Ju përshëndes të gjithëve, në pika të shkurtëra mundemi të flasim për çështjen e sigurisë, gjithherë duke u referuar në bazë të statistikave. Duke e marrur parasysh që nivelin e përgjithshëm të sigurisë, në bazë të statistikave, duket të jetë niveli i mirë, prandaj tani do të ndalem dhe t’i tregoj numrin e të dhënave sa i përket policisë në komunën tonë. Nga kemi pasur raste të rënda sa i përket vrasjes apo grabitjes, po ashtu as rrëmbime apo raste të tendencës që të rrezikohet jeta e qytetarëve. Sa i përket dhunës në familje i kemi gjithsej 21 raste dhe jemi duke i trajtuar me prioritet, vjedhjet, domethënë që janë të kategorisë së ndryshme, i kemi 25 të zakonshme, ndërsa të rënda i kemi 29. Tek aksidentet e trafikut është më shqetësuese ku i kemi 87 raste deri tani, por fatmirësisht nuk kemi me fatalitet.

Tek çështja e sigurisë në trafik janë marr masa më shumë në aspektin e tiketave, të cilat janë 1716, jemi munduar të shtojmë pak numrin e tiketave për shkak që të bëhet parandalimi.

Prej dukurive negative, përveç këtyre rasteve që i përmenda, është më rëndësi që të përkujdesemi si institucione të përbashkëta edhe të punojmë më shumë për parandalimin e drogave të cilat janë më shqetësuese. Në nivel rajonal ne e kemi njësinë që mirret me këtë çështje dhe kemi bashkëpunim të mirë me ta, por këtu ne duhet që të angazhohemi më shumë tek përdoruesit e vegjël, sidomos siguria e nxënësëve në shkolla. Mbyllja e disa lokaleve që janë pa licensë, ku ne e kemi marr një kontroll para ca ditësh me qëllim të parandalimit të tyre, por është me rëndësi që edhe drejtoria të bashkëveproj me ne në mbylljen e disa lokaleve të cilat janë pa licensë.

Është më rëndësi edhe të përmendet rreziku nga qentë endacak edhe këtu besoj që duhet të angazhohemi më shumë, poashtu edhe tek personat me të meta psikike që na dalin shpesh herë nga qendra. Ne jemi në konkakt me qendrën që të parandalohet kjo dukuri dhe të mos lejohen që të dalin ata persona jashtë.

Tek çështja e aksidenteve edhe ngarkesat të cilat janë në komunikacion, unë e kisha potencuar një propozim edhe pse ndoshta është vështirë të realizohet. Tek shkolla fillore kemi më shumë problem gjatë mëngjesit, ku përveç veturave të prindërve që dërgojnë fëmijët në shkollë kemi edhe kamionët me ngarkesa, prandaj nga ora 07:30-08:00 kamionët e ngarkojnë mjaft shumë komunikacionin dhe na pengojnë. Prandaj do të ishte mirë të bisedonim me kompanitë që gjatë kësaj kohe të ketë lëvizje të kamionëve më pak.

Tek aktivitetet që janë marr gjatë kësaj kohë, është më rëndësi të ceket edhe që ne e kemi planin ende duke funksionuar edhe në vitin 2023, i cili bëhet në nivel të vendit por gjithashtu edhe tek ne. Ne kemi marr disa masa ku janë gjendur disa armë, fishek po ashtu kemi pasur edhe marrjen e masave për ndotje të ambientit, ku e kemi hapur një rast dhe njëkohësisht kemi qenë në kontakt edhe me Drejtorinë e Shërbimeve Publike.

Tek dukuritë që ne së bashku mundemi me i luftu, janë edhe marrja e masave për vendosjen e kamerave të sigurisë, ku kjo për ne është një ndihmes mjaft e madhe.

**Skender Dauti :** Përshëndetje për të pranishmit, desha të ndërlidhem me Drejtorinë për Shërbime Publike, më sakt për Zyren për Mbrojtje dhe Shpëtim, ku brenda këtij vitit për shkak të temperaturave të larta nuk kanë munguar zjarret. Zjarret kanë qenë të qëllimshme, por ekipa e mbrojtjes dhe shpëtimit kanë intervenuar me kohë, gjithashtu janë identifikuar edhe personat të cilët e kanë filluar zjarrin. Është me rëndësi të ceket që Zyra për Mbrojtje dhe Shpëtim në 6 mujorin e parë dhe tashti këtë muaj ka filluar të identifikojnë sulmet me rrezikshmëri të lartë, siç janë instuticionet komunale, instuticionet shkollore, bisneset të cilat paraqesin rrezik që nuk janë të paisura me paisje për intervenime për mbrojtje.

Mungesa e zjarrfiksëve paraqet problem thelbësor për Komunën e Shtimes sa i përket çështjes së sigurisë, sidomos zjarreve, prandaj numri i zjarrfiksëve në komunën tonë duhet të rritet.

**Muhadin Halili :** Unë desha të ndërlidhemme Komandantin e Policisë për punën tek shkolla fillore “Emin Duraku”, ku është një ngarkesë e madhe, sidomos prej orës 08:45 deri në 08:15.

Këtë ngarkesë të madhe e bëjnë kamionët të cilët qarkullojnë në atë pjesë, ku gjatë kësaj kohe kalojnë rreth 10 ose 15 kamionë. Sa i përket kësaj pjese është edhe bllokimi i trafikut po ashtu edhe siguria, ku kamionët janë shumë të mëdhenjë dhe nxënësit janë të vegjël, pra është edhe rrezik por edhe një ngarkesë shumë e madhe.

Unë nga ky këshill do të kërkoja që të del si propozim, në bashkëveprim me Drejtorinë për Shërbime Publik, Policinë e Kosovës të mirret si propozim që gjatë asaj kohe të ndalohet qarkullimi i mjeteve të rënda por gjithmonë me marrëveshje me kompanitë, që as të mos dëmtohen ato e as ne.

**Skender Baftiu:** Përshëndetje të gjithëve. Sa i përket kësaj pike të rendit të ditës, sigurisë së përgjithshme në Komunën e Shtimes, unë e ndëgjova me vëmendje Komandantin e Policisë për të dhënat të cilat na dha rreth shumë fushave. Ajo çka më shqetësoi është dhuna në familje, ku ishin 21 raste, domethënë është njëra ndër problemet më madhore që ne po ballafaqohemi. Faktorët sa i përket kësaj teme janë të ndryshëm si mungesa e edukatës, gjendja ekonomike, mirëpo si do që të jetë ajo të cilën unë dua ta potencoj, jo vetëm për çështjen e dhunës në familje por edhe për dukuritë negative të tjera, ne si instuticion fetar do të mundohemi vazhdimisht të japim kontributin tonë në vetëdijesimin rreth këtyre çështjeve.

Ne gjatë ditës së xhumas, në 15 xhami sa i kemi gjithsej, duke pasur parasysh numrin e madh të xhematit të cilët frekuentojnë edhe vijnë ditën e xhuma, ju kemi drejtuar me mesazhe të qarta rreth dukurive negative, dhunës në familje, por edhe zjarreve, ju kemi bërë thirrje dhe apel qytetarëve që të largohen prej këtyre dukurive negative, krejt kjo me qëllimin që të ngritet vetëdija të kemi një stabilitet dhe të kemi një siguri.

Ne jemi të gatshëm të bashkëpunojmë dhe njëkohësisht kemi bashkëpunim të mirë me te gjitha instuticionet edhe me Komunën edhe me Policinë, pra ne jemi të gatshëm të japin kontributin tonë aty ku kemi mundësi. Faleminderit shumë!

**Xhavit Bungu:** Përshëndetje për të gjithë, unë vi nga Këshilli i Prindërve. Sigurisht që shqetësimet janë të përbashkëta, por unë do të ndalem më shumë tek siguria e shkollave. Unë dua të bëjë këtë bisedë edhe si llojë kërkese, ku Komandanti e përmendi tek Qendra Rinore, ka probleme të mëdha, përveç asaj në shkollë ka nevojë të ketë asistencë të vazhdueshme nga patrollat e policisë.

Sa i përket vëshjes së nxënësve a ka ndonjë udhëzim administrativ që na tregon se a duhet të veshin unifoma nxënësit, edhe për nxënësit e shkollës së mesme edhe për ata të shkollës fillore.

**2.Informatë nga Drejtoria e Shërbimeve Publike**

**Bardhyl Rushiti :** Sa i përket punës së instalimit të kamerave të cilën e përmendi Komandanti i Policisë, ne e kemi në projekt të ri që vitin 2024, që sipas nevojës të vendosim kamera në fshatra, lagje që ta kemi sigurinë më në nivel. Kjo është një ndër aktivitetet që ne si drejtori do ta bëjmë për vitin 2024, pra është në plan të punës.

Sa i përket çështjes së kamionëve, ne do ta bëjmë një grup punues, së bashku me policinë dhe inspektoriatin e shërbimeve publike, ti ftojmë edhe operatorët ekonomik dhe të mundohemi të gjejmë një zgjidhje cila është më e mira.

Tek furrat e qyreqit, po shpresojmë që gjatë fundit të javës të bëjmë një reagim që ti rrënojmë, kjo është e gjitha çka ne mund të bëjmë si Drejtori e si inspektioriat, pastaj do të vazhdojmë shkallat e tjera të prokurorisë.

Mbledhja ka përfunduar në ora 11:40

Procesmbajtës,

Gentiana Mehmeti